সাধারণ শিক্ষা ব্যবস্থায় পড়াশোনা শেষ করে চাকরির বাজারে হন্যে হয়ে ঘুরতে হয় তরুণদের। অথচ কর্মদক্ষ লোকের অভাব মেটাতে পারছে না অসংখ্য সরকারি-বেসরকারি প্রতিষ্ঠান। তাই যারা একটু আগে থেকেই ক্যারিয়ারের কথা ভাবেন, তারা ডিপ্লোমার হাত ধরে নিজেকে ক্যারিয়ারের পথে এক ধাপ এগিয়ে নিতে পারেন। ভর্তি হতে পারেন পলিটেকনিক ইনস্টিটিউটে। দেশে বর্তমানে ৪৯টি সরকারি এবং ৩৮৭টি বেসরকারি পলিটেকনিক ইনস্টিটিউট রয়েছে। এ সংখ্যা আরও বাড়ছে। এসব প্রতিষ্ঠান বসে আছে আপনার জন্যই। আপনার ক্যারিয়ারের পথ সুগম করতেই যেন তাদের পথ চলা!